
GENERALNI SEKRETARIAT VLADE REPUBLIKE SLOVENIJE
Gp.gs@gov.si


	ZADEVA: Uvrstitev novega projekta »1714-26-0009 Boj proti trgovini z ljudmi - Zahodni Balkan« v veljavnem Načrt razvojnih programov 2026-2029 – predlog za obravnavo 

	1. Predlog sklepov vlade:

	Na podlagi petega odstavka 31. člena Zakona o izvrševanju proračunov Republike Slovenije za leti 2026 in 2027 (Uradni list RS, št. 95/25 in 112/25 – ZJF-K) je Vlada Republike Slovenije na … seji dne …. sprejela naslednji
SKLEP 

V veljavni Načrt razvojnih programov 2026-2029 se, skladno s podatki iz priložene tabele, uvrsti nov projekt 1714-26-0009 Boj proti trgovini z ljudmi - Zahodni Balkan.

                                                                                                   mag. Janja Garvas
                                                                                                      generalna sekretarka
Priloge: 
· Obrazložitev 
· Obrazec 3 
· Mnenje MF in Mnenje SVZ
Sklep prejmejo:
· Ministrstvo za notranje zadeve in javno upravo, Štefanova 2, Ljubljana, gp.mnz@gov.si, 
· Ministrstvo za finance, gp.mf@gov.si
· Generalni sekretariat Vlade Republike Slovenije

	2. Osebe, odgovorne za strokovno pripravo in usklajenost gradiva:

	- Matej Urek, direktor Urada za finance in računovodstvo 
- Tomaž Peršolja, višji kriminalistični svetnik, projektni vodja
- Kontaktna oseba za pripravo gradiva je Damjana Okorn

	3. Zunanji strokovnjaki, ki so sodelovali pri pripravi dela ali celotnega gradiva:

	/

	4. Predstavniki vlade, ki bodo sodelovali pri delu državnega zbora:

	/

	5. Kratek povzetek gradiva:

	Ministrstvo za notranje zadeve in javno upravo oz. Policija, kot organ v sestavi (v nadaljevanju MNZJU), si bo kot izvajalec ene izmed aktivnosti na projektu prizadevalo okrepiti aktivno sodelovanje držav upravičenk v ciklu Evropske multidisciplinarne platforme proti kriminalnim grožnjam (EMPACT). Ta cilj bo uresničevalo predvsem z večjo angažiranostjo nacionalnih koordinatorjev EMPACT (NEC) in pristojnih strokovnjakov pri aktivnem vključevanju v prednostne naloge EMPACT, tudi v vlogi vodij ali sovodij posameznih ukrepov. Dodatno bo prispevalo k doseganju cilja z izvajanjem usposabljanj na delovnem mestu ter s sistematično krepitvijo zmogljivosti, ki jih zagotavlja slovenska strokovna ekipa.
Trajanje projekta je predvideno od 1. januarja 2026 do 31. december 2027, kar pomeni skupno 24 mesecev izvajanja. Financiranje poteka na podlagi t. i. grant pogodbe med implementatorjem projekta, Nemško družbo za mednarodno sodelovanje (GIZ), in MNZJU. V skladu s pogodbo je MNZJU upravičen do 199.341,00 EUR. Pogodbeni strani sta se hkrati dogovorili, da se v primeru dodelitve dodatnih sredstev ohrani možnost sklenitve aneksa k pogodbi, s čimer se omogoča prilagoditev obsega financiranja glede na nadaljnji razvoj projekta.

	6. Presoja posledic za:

	a)
	javnofinančna sredstva nad 40.000 EUR v tekočem in naslednjih treh letih
	DA

	b)
	usklajenost slovenskega pravnega reda s pravnim redom Evropske unije
	NE

	c)
	administrativne posledice
	NE

	č)
	gospodarstvo, zlasti mala in srednja podjetja ter konkurenčnost podjetij
	NE

	d)
	okolje, vključno s prostorskimi in varstvenimi vidiki
	NE

	e)
	socialno področje
	NE

	f)
	dokumente razvojnega načrtovanja:
· nacionalne dokumente razvojnega načrtovanja
· razvojne politike na ravni programov po strukturi razvojne klasifikacije programskega proračuna
· razvojne dokumente Evropske unije in mednarodnih organizacij
	NE

	7.a Predstavitev ocene finančnih posledic nad 40.000 EUR:
(Samo če izberete DA pod točko 6.a.)



	I. Ocena finančnih posledic, ki niso načrtovane v sprejetem proračunu

	
	Tekoče leto (t)
	t + 1
	t + 2
	t + 3

	Predvideno povečanje (+) ali zmanjšanje (–) prihodkov državnega proračuna 
	
	
	
	

	Predvideno povečanje (+) ali zmanjšanje (–) prihodkov občinskih proračunov 
	
	
	
	

	Predvideno povečanje (+) ali zmanjšanje (–) odhodkov državnega proračuna 
	
	
	
	

	Predvideno povečanje (+) ali zmanjšanje (–) odhodkov občinskih proračunov
	
	
	
	

	Predvideno povečanje (+) ali zmanjšanje (–) obveznosti za druga javnofinančna sredstva
	
	
	
	

	II. Finančne posledice za državni proračun

	II.a Pravice porabe za izvedbo predlaganih rešitev so zagotovljene:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke
	Znesek za tekoče leto (t)
	Znesek za t + 1

	Ministrstvo za notranje zadeve in javno upravo- Policija
	1714-26-0009 - Boj proti trgovini z ljudmi - Zahodni Balkan
	261105 - IPA III - Podpora EU za krepitev boja proti tihotapljenju migrantov in trgovini z ljudmi na Zahodnem Balkanu - EU4FAST
	0,00 EUR
	0,00 EUR

	
	
	
	
	

	SKUPAJ
	
	

	II.b Manjkajoče pravice porabe bodo zagotovljene s prerazporeditvijo:

	Ime proračunskega uporabnika 
	Šifra in naziv ukrepa, projekta
	Šifra in naziv proračunske postavke 
	Znesek za tekoče leto (t)
	Znesek za t + 1 

	Ministrstvo za notranje zadeve in javno upravo - Policija
	1714-25-0010 - Twinning Črna Gora - Integrirano upravljanje meja
	251085 - Twinning Črna Gora - Integrirano upravljanje meja (MN 22 IPA JH 01 24)
	50.000 EUR
	149.341 EUR

	
	
	
	
	

	
	
	
	
	

	SKUPAJ
	
	

	II.c Načrtovana nadomestitev zmanjšanih prihodkov in povečanih odhodkov proračuna:

	Novi prihodki
	Znesek za tekoče leto (t)
	Znesek za t + 1

	
	
	

	
	
	

	
	
	

	SKUPAJ
	
	

	
OBRAZLOŽITEV:
I. Ocena finančnih posledic, ki niso načrtovane v sprejetem proračunu
V zvezi s predlaganim vladnim gradivom se navedejo predvidene spremembe (povečanje, zmanjšanje):
· prihodkov državnega proračuna in občinskih proračunov,
· odhodkov državnega proračuna, ki niso načrtovani na ukrepih oziroma projektih sprejetih proračunov,
· obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.

II. Finančne posledice za državni proračun
Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:
II.a Pravice porabe za izvedbo predlaganih rešitev so zagotovljene:
Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:
· proračunski uporabnik, ki bo financiral novi projekt oziroma ukrep,
· projekt oziroma ukrep, s katerim se bodo dosegli cilji vladnega gradiva, in 
· proračunske postavke.
Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.
II.b Manjkajoče pravice porabe bodo zagotovljene s prerazporeditvijo:
Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.
II.c Načrtovana nadomestitev zmanjšanih prihodkov in povečanih odhodkov proračuna:
Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna.


	7.b Predstavitev ocene finančnih posledic pod 40.000 EUR:
(Samo če izberete NE pod točko 6.a.)
Kratka obrazložitev
/

	8. Predstavitev sodelovanja z združenji občin:

	Vsebina predloženega gradiva (predpisa) vpliva na:
· pristojnosti občin,
· delovanje občin,
· financiranje občin.

	NE

	Gradivo (predpis) je bilo poslano v mnenje: 
· Skupnosti občin Slovenije SOS: NE
· Združenju občin Slovenije ZOS: NE
· Združenju mestnih občin Slovenije ZMOS: NE

Predlogi in pripombe združenj so bili upoštevani:
· v celoti,
· večinoma,
· delno,
· niso bili upoštevani.

Bistveni predlogi in pripombe, ki niso bili upoštevani.


	9. Predstavitev sodelovanja javnosti:

	Gradivo je bilo predhodno objavljeno na spletni strani predlagatelja:
	NE

	(Če je odgovor NE, navedite, zakaj ni bilo objavljeno.)

	(Če je odgovor DA, navedite:
Datum objave: ………
V razpravo so bili vključeni: 
· nevladne organizacije, 
· predstavniki zainteresirane javnosti,
· predstavniki strokovne javnosti.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):

Upoštevani so bili:
· v celoti,
· večinoma,
· delno,
· niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:

Poročilo je bilo dano ……………..

Javnost je bila vključena v pripravo gradiva v skladu z Zakonom o …, kar je navedeno v predlogu predpisa.)


	
           po pooblastilu ministra:
                               Denis Zobarič  
                               državni sekretar








	
Osnutek sklepa vlade:

	Na podlagi petega odstavka 31. člena Zakona o izvrševanju proračunov Republike Slovenije za leti 2026 in 2027 (Uradni list RS, št. 95/25 in 112/25 – ZJF-K) je Vlada Republike Slovenije na … seji dne …. sprejela naslednji



S K L E P :
V veljavni Načrt razvojnih programov 2026-2029 se, skladno s podatki iz priložene tabele, uvrsti nov projekt 1714-26-0009 Boj proti trgovini z ljudmi - Zahodni Balkan.

                                                                                                              

                                                                                                                                                                                                                                   
                                                                                                             mag. Janja Garvas
                                                                                                                 generalna sekretarka




Priloge: 
· Obrazložitev 
· Obrazec 3 
· Mnenje MF in Mnenje SVZ

Sklep prejmejo:
· Ministrstvo za notranje zadeve in javno upravo, Štefanova 2, Ljubljana, gp.mnz@gov.si, 
· Ministrstvo za finance, gp.mf@gov.si
· Generalni sekretariat Vlade Republike Slovenije



  










Obrazložitev:

Ministrstvo za notranje zadeve in javno upravo prosi Vlado RS za uvrstitev novega projekta v veljavni načrt razvojnih programov za leti 2026 – 2029 z nazivom 1714-26-0009  Boj proti trgovini z ljudmi - Zahodni Balkan.
Glavni cilj projekta na ravni celotne regije Zahodnega Balkana je krepitev pravne države ter vzpostavitev trajnostnih pogojev za preprečevanje in boj proti tihotapljenju migrantov ter trgovini z ljudmi. Projekt obravnava problematiko prepustnih meja in pomanjkanja strokovnega znanja lokalnih organov, s čimer želi izboljšati regionalno varnost, zaščititi ranljive skupine (predvsem ženske in otroke) ter neposredno prispevati k stabilnosti celotne Evropske unije. 
V okviru projekta Boj proti trgovini z ljudmi – Zahodni Balkan, ki ga financira Evropska unija, Ministrstvo za notranje zadeve in javno upravo Republike Slovenije aktivno sodeluje pri podpori državam Zahodnega Balkana v procesu njihovega približevanja in morebitnega pristopa k Evropski uniji. Ključni implementacijski partner Slovenije pri izvajanju projekta je Nemška družba za mednarodno sodelovanje (GIZ), ki zagotavlja operativno in razvojno podporo na terenu. Slovenska policija, kot organ v sestavi Ministrstva za notranje zadeve, bo v projektu zagotavljala strokovnjake, ki bodo s svojim znanjem in izkušnjami pripravili aktivnosti in delavnice v okviru projekta EU4FAST.
V tem okviru slovenska ekipa strokovnjakov deluje kot nosilec prenosa znanja in institucionalnega povezovanja, pri čemer je njen temeljni namen okrepiti operativno vključenost držav Zahodnega Balkana v mehanizme evropskega sodelovanja na področju boja proti organiziranemu kriminalu, zlasti v okviru EMPACT. Ključni cilj je postopna transformacija vloge držav regije iz pasivnih udeleženk v aktivne soustvarjalke skupnih operativnih aktivnosti na ravni Evropske unije.
Ta cilj se uresničuje skozi tri medsebojno povezane sklope aktivnosti:
· Aktivacija nacionalnih koordinatorjev EMPACT (NEC): povečanje njihove operativne vloge z namenom, da prevzamejo funkcije vodij ali sovodij akcij, kar neposredno krepi vpliv držav regije v okviru evropskih varnostnih prioritet. 
· Prenos znanja in krepitev zmogljivosti: sistematično izvajanje usposabljanj na delovnem mestu, prenos znanja in krepitev zmogljivosti.  
· Koordinacija in strateško povezovanje: vzpostavitev strukturiranega dialoga med NEC koordinatorji prek organizacije treh strateških srečanj in zaključne konference, z namenom usklajevanja prioritet, izmenjave operativnih podatkov o kriminalnih združbah ter prilagajanja nacionalnih pristopov skupnim evropskim standardom. 
Slovenija s tem prevzema vlogo ključnega povezovalnega akterja, ki z visoko stopnjo institucionalne in operativne podpore prispeva k večji učinkovitosti skupnega evropskega odziva na organizirani kriminal ter h krepitvi varnostne arhitekture Evropske unije.
Pri izvajanju projekta Boj proti trgovini z ljudmi – Zahodni Balkan  (EU Support to Strengthen the Fight against Migrant Smuggling and Trafficking in Human Beings in the Western Balkans) Slovenija deluje znotraj širšega mednarodnega konzorcija. Glavni nosilec in koordinator projekta je Nemška družba za mednarodno sodelovanje, poleg slovenskega MNZJU sodelujejo tudi italijansko ministrstvo za notranje zadeve, nemška zvezna policija, avstrijsko ministrstvo za notranje zadeve, hrvaško ministrstvo za notranje zadeve, francoska organizacija CIVIPOL ter nizozemski center za mednarodno pravno sodelovanje. 
Skupna vrednost projekta znaša 33.303.000 EUR. Financiranje poteka na podlagi t. i. »Grant Agreement« pogodbe med implementatorjem projekta in Ministrstvom za notranje zadeve in javno upravo (MNZJU). V skladu s pogodbo je MNZJU upravičen do 199.341 EUR, kar predstavlja približno 0,60 % celotne vrednosti projekta. Pogodbeni strani sta se hkrati dogovorili, da se v primeru dodelitve dodatnih sredstev ohrani možnost sklenitve aneksa k pogodbi, s čimer se omogoča prilagoditev obsega financiranja glede na nadaljnji razvoj projekta.
Glavne naloge in cilji:
Kriminalne združbe iz držav Zahodnega Balkana predstavljajo vse pomembnejše akterje na področju organiziranega kriminala v Evropski uniji, zato države članice EU že vrsto let sistematično krepijo sodelovanje z organi pregona v tej regiji. Pri tem je poseben poudarek namenjen preprečevanju trgovine z ljudmi in tihotapljenja migrantov kot ključnih oblik organiziranega kriminala, ki nesorazmerno prizadenejo ranljive skupine, zlasti ženske in otroke, ter hkrati predstavljajo pomemben izziv za delovanje pravne države.
Prvi merljivi učinki takšnega sodelovanja so že razvidni v uspešno izvedenih skupnih preiskavah med državami Zahodnega Balkana in državami članicami Evropske unije, pri čemer ključno operativno in analitično podporo zagotavlja Europol. Ministrstvo za notranje zadeve in javno upravo Republike Slovenije si s kontinuiranimi aktivnostmi prizadeva to sodelovanje dodatno poglobiti ter ga vzpostaviti kot sistemsko podprt mehanizem, ki prispeva h krepitvi pravne države in dolgoročni stabilnosti regije.
MNZJU prepoznava visoko dodano vrednost v organizaciji ciljno usmerjenih delovnih srečanj nacionalnih koordinatorjev EMPACT (NEC) in pristojnih strokovnjakov držav Zahodnega Balkana. Takšna srečanja omogočajo strukturirano izmenjavo informacij ter usklajevanje skupnih prioritet, kar neposredno prispeva k učinkovitejšemu odzivu na transnacionalne kriminalne grožnje. V tem okviru ima osrednjo vlogo EMPACT, ki predstavlja ključen operativni okvir za usklajeno delovanje držav članic EU in partnerskih držav.
Pomemben institucionalni vidik predstavlja dejstvo, da so nacionalni koordinatorji EMPACT umeščeni visoko v hierarhične strukture policijskih organizacij držav Zahodnega Balkana, kar jim omogoča neposreden vpliv na strateške usmeritve ter izvajanje organizacijskih in konceptualnih sprememb znotraj nacionalnih sistemov pregona. Z vzpostavitvijo in krepitvijo mreže NEC se dodatno spodbuja povezovanje pristojnih strokovnjakov, opredelitev skupnih prioritet ter razvoj usklajenega operativnega delovanja na ravni regije.
Učinkovitost tovrstnega pristopa je bila potrjena že v pilotnem projektu leta 2022, kjer je bilo ugotovljeno, da je za optimalno vključevanje držav Zahodnega Balkana v cikel EMPACT ključna ustrezna institucionalna umestitev NEC, primerljiva s standardi držav članic EU. Hkrati se je pokazala potreba po nadaljnji krepitvi zmogljivosti, zlasti na področju določanja prioritet v boju proti hudemu in organiziranemu kriminalu ter oblikovanja skupnih prioritetnih področij, kjer lahko okrepljeno sodelovanje doseže največje operativne učinke.
Specifični cilj projekta EU4FAST je izboljšanje pogojev za preprečevanje in boj proti tihotapljenju migrantov ter trgovini z ljudmi na Zahodnem Balkanu. Ta cilj se uresničuje prek štirih ključnih  rezultatov (Outputs 1-4):
· Rezultat 1: Okrepljena sposobnost organov pregona in pravosodnih organov držav Zahodnega Balkana za boj proti tihotapljenju migrantov in trgovini z ljudmi. 
· Rezultat 2: Povečana sposobnost akterjev pregona za sodelovanje z državami članicami EU, agencijami s področja pravosodja in notranjih zadev ter partnerji zunaj EU, zlasti v okviru EMPACT. 
· Rezultat 3: Izboljšana sposobnost organov in delavcev na prvi liniji za identifikacijo potencialnih žrtev trgovine z ljudmi ter zagotavljanje njihove zaščite in napotitve na pristojne institucije. 
· Rezultat 4: Okrepljena zmogljivost mejnih organov za preprečevanje in boj proti tihotapljenju migrantov in trgovini z ljudmi v skladu s standardi Evropske unije in človekovimi pravicami. 
V okviru Rezultata 2 ima posebno vlogo Ministrstvo za notranje zadeve in javno upravo Republike Slovenije, ki si prizadeva okrepiti aktivno sodelovanje držav upravičenk v ciklu EMPACT. Ključni cilj teh aktivnosti je povečati operativno vlogo nacionalnih koordinatorjev EMPACT (NEC), zlasti njihovo vključevanje kot vodij ali sovodij operativnih ukrepov v okviru prednostnih nalog EMPACT. To vključuje izvajanje usposabljanj na delovnem mestu ter sistematično krepitev zmogljivosti, ki jo zagotavlja slovenska strokovna ekipa.
Trajanje projekta:
Ministrstvo za notranje zadeve in javno upravo Republike Slovenije je kot začetek aktivnosti v prvi polovici leta 2026 izvedlo organizacijo uvodnega srečanja nacionalnih koordinatorjev EMPACT (NEC), ki mu bodo sledila še štiri vsebinsko usmerjena srečanja s pristojnimi strokovnjaki. Skupno je predvidenih pet ključnih dogodkov, ki bodo strukturirano podpirali izvajanje projekta.
Srečanja bodo udeležencem omogočila poglobljeno razumevanje cikla EMPACT ter seznanitev z aktualnimi usmeritvami na ravni EU. Na tej podlagi bodo države lahko prilagodile svoje nacionalne pristope, zlasti na področju izboljšanja izmenjave podatkov o organiziranih kriminalnih združbah v okviru opredeljenih prioritet tekočega cikla.
Na operativni ravni so predvidene aktivnosti usmerjene v krepitev sodelovanja in neposrednih strokovnih stikov med državami Zahodnega Balkana, kar bo postopno povečevalo število preiskovalcev, aktivno vključenih v aktivnosti EMPACT. Pričakovani učinek je izboljšanje usklajenosti in učinkovitosti skupnega evropskega pristopa k preprečevanju in boju proti hudemu in organiziranemu kriminalu. Hkrati bodo aktivnosti prispevale k poenotenju metodoloških pristopov pri določanju prioritet ter pripravi strateških načrtov, kar lahko dolgoročno vodi v razvoj novih skupnih operativnih in strateških aktivnosti v prihodnjih ciklih EMPACT.
Trajanje projekta je predvideno od 1. januarja 2026 do 31. decembra 2027, kar pomeni skupno 24 mesecev izvajanja.                                                                                      

